Ajuntament i Asivalco renoven el conveni de col•laboració per al manteniment de Font del Gerro
20/01/2015

# Ajuntament i Asivalco renoven el conveni de col•laboració per al manteniment de Font del Gerro

[![Martínez i Salvador després de la firma del conveni](/images/noticias/2015/01/convenio-asilvaco.jpg)](/images/noticias/2015/01/convenio-asilvaco.jpg)

20.01.2015

L’alcaldessa, Elena Martínez, i el president d’Asivalco, Santiago Salvador, renoven el conveni de col•laboració per a la millora estètica i de la seguretat del polígon amb un import de 99.000 euros

L’Ajuntament i l’associació d’empresaris de Font del Gerro han renovat un exercici més la col•laboració que des de l’any 2012 desenrotllen en matèria de manteniment i seguretat del polígon industrial. L’acord ha permés la posada en marxa d'una brigada de quatre operaris específica per a la reparació de calçades i voreres, així com repàs de pintura vial, instal•lació de nova senyalització o millora de la jardineria general. L’Ajuntament i Asivalco comparteixen el gasto necessari per a la posada en marxa d’esta brigada. Des del Consistori disposen 54.000 euros per a la compra de materials mentres que Asivalco inverteix altres 45.000 euros per al personal necessari que realitza aquestes tasques. El conveni part d’un acord anterior per a la millora de la seguretat en Fuente del jarro mitjançant la instal•lació d’un sistema de videocàmeres en punts clau del polígon industrial i connectades a la Sala de Control del Tràfic de la Policia Local de Paterna. Per aquest motiu en el present acord també compromet a l’Ajuntament a mantindre la vigilància i presència d’agents de Policia en aquesta zona industrial.

L’alcaldessa de Paterna, Elena Martínez, va posar de manifest la importància de “mantindre un esforç compartit entre Ajuntament i Asivalco amb l’objectiu de millorar la seguretat i la imatge de Fuente del jarro, que és un dels polígons emblemàtics de la Comunitat Valenciana”.

La Font del Gerro és el polígon amb més dotacions de la Comunitat Valenciana, ja que compta amb serveis que difícilment es troben en altres parcs, cas de la central de Bombers, Correus, Escola Infantil, centre mèdic, parcel•la de serveis amb comerços i entitats bancàries o vigilància privada, dotacions i serveis a què a través d’aquest conveni s’ha afegit el sistema de videovigilància i la brigada específica per al manteniment del polígon.